Здравейте!  

Имам следният казус и ще се радвам някой да ми даде повече информация.  

През м. Април 2019г. подадох заявление, че искам да прекратя редовната си докторантура. В правилника за развитието на академичният състав на съответния университет е упоменато, че когато докторанта сам напуска се отчислява без право на защита и е длъжен на върне получените от него стипендии. Въпроса ми е дали наистина трябва да върна въпросните стипендии? В последната актуализация на ПОСТАНОВЛЕНИЕ № 90 на МС от 26.05.2000 г. за условията и  

реда за предоставяне на стипендии на студентите, докторантите и  

специализантите от държавните висши училища и научни  

организации, не се споменава за такова нещо.  

Все още не е издадена заповед на Ректора, но това предстои!


Благодаря предварително за отговора!




Връщане на стипендии от редовна докторантура
============================================

 

Здравейте,  

не съм съгласен с отговора на адв. Митова.  

Разпоредбата на § 5 на ПМС № 90 е изменена и вече (от 2008г.) не съдържа правило за връщане на получените суми за стипендии, когато докторанти са напуснали обучението по собствено желание или са отстранени. След изменението на посочената разпоредба с ДВ бр. 86/03.10.2008 г., връщане на получените суми за стипендии е предвидено само в хипотезата на стипендии, отпуснати въз основа на документи с невярно съдържание (виж § 4 от ПМС № 90). Ако има, към настоящия момент, разпоредба в съответния правилник на ВУ, която се основава на изменения § 5 на ПМС № 90, то същата ще е в противоречие с материалноправните разпоредби на закона.




Здравейте, г-н Христов,


за точен отговор следва да се прегледа и Правилникът за развитието на академичния състав на съответния университет, като действително в цитираното от Вас Постановление № 90 на МС не се съдържа подобна разпоредба. След като Правилникът е действащ и посочената от Вас разпоредба в него не е отменена, то същата е действаща и при настъпване на съответните условия, се налага да възстановите заплатените стипендии.


Поздрави,  

адв. Николина Митова  

0898 303092


